Ing taun 1912, sajeroning Perang Balkan, tlatah Kosovo dikuwasani déning Karajan Serbia, sawatara iku tlatah Metohija (basa Albania: "Lembah Dukagjini") dikuwasani déning Karajan Montenegro. Banjur kadadéan èksodhus sing ndunungi Albania. Bab iki dipratélakaké déning Leon Trotsky, sawijining wartawan saka koran "Pravda" wektu jaman semana. Panguwasa Serbia banjur ngrencanakaké bakal nganakaké rekolonisasi tumrap Kosovo. Akèh kulawarga Serbia kang pindhanh menyang tlatah Kosovo, kanggo nyiptakaké kaseimbangan demografi antara sing ndunungi Albania lan Serbia. Akèh sing ndunungi Albania ngungsi menyang tkatah pagunungan lan omah-omah wong Albania lan Turki dirusak. Parebutan manèh tlatah Kosovo dianggep dadi jalaran Perang Kosovo taun 1389. Sajeroning Konperènsi para Duta ing London taun 1912 kang dipanggedhèni déning Sir Edward Grey, mantri jaban rangkah Inggris, Karajan Serbia lan Montenegro disarujuki duwèni kadhaulatan ing Kosovo.